Woza Friday: Silembongi uObert Dube
Uzibiza iHatshi elingathintwa emsileni le imbongi okuyinsizwa ethwetshulwe yingwe eDandanda eLupane yathi ngokukhula yayabhaca eFolosi.
JOHANNESBURG — KuWoza Friday liviki uBenedict Nhlapho uxoxa lembongi yeZimbabwe u Obert Dube otalenta lakhe eselamenza waba nguthandiwe emicimbini ngitsho leka hulumende imbala. Uzibiza i ngoba ungalithinta uzezwa ngesondo. Le yimbongi uObert Dube insizwa ethwetshulwe yingwe eDandanda eLupane yathi ngokukhula yayabhaca eFolosi. Uthike ezokugiya lezi kuye zahle zaba ngumthwentwe ohlaba usamila. . Asemathathu amadlalade kaObert kanti yena uthi wonke luluju oludliwa umuntu ebotshelwe. Ikhonakele eyesilojeni athi ungaqali ukuyitshaya umnini wendlu esizwa funa ulale usuququbele lemtshaqana yakho emnyango. Linsizwa ebizwa emitshadweni, emihlanganweni lemagigini kahulumende imbala, ithi ibhala ngakho konke okwenzakala empilweni, kanti ihaya ngendimi ezinengi zaseZimbabwe. Uthike ulangatho lwabo lolu lokuqoqa belondoloze isintu sabantu luthundubezwa linengi eselilahle amasiko alo lagegelela awemzini. . Kuziginci zakhe eziphelekezela lezi inkondlo uObert ubetha imbaqanga, ezikaMaskandi, oJazz, ezeRabi, ezoKholo , oKwaito, oHouse kanye labo hipop njengakule ebabaza ngezimanga zeGoli. UObert uthi lobanje lululuthswana uxhaso owabo umlomo kawusoke wagcwalelwa mfula, ngakho kabasoke bathule. Uphume enkundleni ngale eyeBosso lapho athi, sekungene moya bani endlini yeBosso isibhutshubhutshuzwa lokungamaqembu okuzelwe izolo.